b'\n_START_ARTICLE_\nSTS-130\n_START_SECTION_\nFerden\n_START_PARAGRAPH_\nOppskytingen var planlagt 7. februar 2010 klokken 10:39 norsk tid, men nedtellingen ble avbrutt klokken 10:30 p\xc3\xa5 grunn av lavt skydekke. Oppskytingen ble utsatt i 23 timer og 35 minutter. 8. februar klokken 10:14 norsk tid (04:14 lokal tid EST eller UTC-5) ble STS-130 skutt opp. Dette var den siste planlagte natt-oppskytingen av romfergen._NEWLINE__NEWLINE_Den 10. februar klokken 06:06 norsk tid koblet \xc2\xabEndeavour\xc2\xbb seg sammen med ISS mens de befant seg over Atlanterhavet vest for Portugal. Klokken 22:20 21. februar (lokal tid EST) landet \xc2\xabEndeavour\xc2\xbb ved Kennedy Space Center.\n_START_SECTION_\nEmblemet\n_START_PARAGRAPH_\nEmblemet er utformet av ferdens besetning. De syv \xc2\xabvinduene\xc2\xbb representerer vinduene i robotkontrollstasjonen \xc2\xabCupola\xc2\xbb. Bakgrunnen er en gjengivelse av det f\xc3\xb8rste bildet av Jorden tatt fra verdensrommet. Bildet ble tatt av den amerikanske sonden Lunar Orbiter 1 den 23. august 1966.'